KOHLI2
స్టార్క్‌తో జాగ్రత్తగా ఉండాలి: కోహ్లీ
పుణే: ప్రస్తుత ఆస్ట్రేలియా జట్టులో మిచెల్‌ స్టార్క్‌ ప్రమాదకర బౌలర్‌.ఎటువంటి పిచ్‌ల్లోనైనా బంతిని బాగా స్వింగ్‌ చేయగల సమర్డుడు.గత సంవత్సరం శ్రీలంకతో సిరీస్‌లో భాగంగా అక్కడ స్పిన్‌ పిచ్‌లపై మెరిశాడు.ఆ సిరీస్‌లో ఆసీస్‌ వైట్‌ వాష్‌ అయినప్పటికి స్టార్క్‌ మాత్రం స్పిన్‌ పిచ్‌లపై అమోఘంగా సత్తా చాటాడు.ఇప్పుడు మన పిచ్‌లు కూడా స్పిన్‌కు అనుకూలించే పిచ్‌లే అయినప్పటికి స్టార్క్‌తో జాగ్రత్తగా ఉండాలని అంటున్నాడు భారత కెప్టెన్‌ కోహ్లీ. ఆసీస్‌ స్టార్‌ బౌలర్‌ స్టార్క్‌ను ఏ మాత్రం తక్కువ అంచనా వేసినా తగిన మూల్యం చెల్లించుకోకతప్పదని సహచరులను కోహ్లీ హెచ్చరించాడు. స్టార్క్‌ ఒక వరల్డ్‌ క్లాస్‌ బౌలర్‌. ఆ విషయం మనకందరికి తెలుసు.ఇటీవల కాలంలో స్టార్క్‌ను గాయాలు వేధిస్తున్నా,అతనొక ప్రమాదకర బౌలర్‌.పాత బంతితో రివర్స్‌ స్వింగ్‌ చేయడంలో స్టార్క్‌ దిట్ట.ప్రతిరోజు అతని ప్రతిభను మెరుగుపర్చుకుంటూ ముందుకు సాగుతున్న బౌలర్‌.ఇటు కొత్త బంతితోనే కాదు,బంతి పాత బడే కొద్ది కూడా స్టార్క్‌ ప్రమాదమే.ఒక్కసారిగా గేమ్‌ను మార్చే సత్తా స్టార్క్‌లో ఉంది.అతని బౌలింగ్‌ను తేలిగ్గా తీసుకోవద్దు అని జట్టు సహచరులను కోహ్లీ హెచ్చరించాడు.